Digipädevuste enesehinnang

1. Teabe haldamine

Internetist teabe ja ja vajaliku informaatsioni leidimise oskust hindaksin ma enda juures heaks. See oskus on kujunenud iseseisvalt arvutit kasutades erisugustele probleemidele lahendusi otsides. Tihti esineb arvutitega või muude tehniliste vahenditega probleeme, mis takistavad nende korrektset toimimist. Nende lahendamiseks on peaaegu alati vaja hakata koguma internetist teavet selle probleemi olemuse ja lahenduste kohta. Selline vajaduspõhine informaatsioni leidimine kujundab minu arvates teabe otsimise oskusi palju paremini, kui koolis kohustuslikus korras ette antud ülesannete jaoks informaatsioni kogumine. Kool pole seda digitaalset pädevust minu arust väga palju kujundanud aga see oskus on tulnud suuresti kasuks koolitöödeks vajaliku info leidmisel. Väga vajalik oskus on ka internetist leitud informaatsioni hindamine ja analüüsimine. Iga võimaliku teema kohta on olemas väga palju erinevaid allikaid ja vasteid. Teha vahet heal ja halval allikal on väga raske. Nagu näiteks teavad kõik õpilased, et vikipediast võetud infomatsioon võib olla väär, kuna seda saavad muuta kõik isikud. Olen ka ise kirjutanud vikipeediasse gümnaasiumis ühe aine raames väga lühikese artikli. See on leitav, kui googeldada Muuga tiik, esimene vikipeedia vaste on minu poolt kirjutatud. See tõestab, et sinna saavad artikleid lisada ja muuta kõik inimesed ja see informatsioon ei pruugi olla õige. Tuleks pigem leida allikad, milles olev informatsioon on rohkem fakti põhilisem ja millel on kindel autor.

2. Suhtlemine digikeskkondades

See digitaalne pädevus kujundes mul kõige rohkem keskkoolis. Põhikoolis käisin väikses maakoolis, kus puudus ekool ja kogu informaatsioni vahendamine käis rohkem näost näkku, kui digitaalselt. Usun, et põhikoolis oleks võinud sellele rohkem rõhku pöörata ja sellest rohkem rääkida. Keskkoolis oli algul natuke harjumatu seesugune digitaalne suhtlemine ja formaalsete emailide saatmine, millega polnud varem kokku puutunud. Õnneks oli nende kolme aasta jooksul meil paljudes ainetes väga palju rühmatöid, kus pidi teiste õpilastega digitaalselt koostööd tegema ja infot jagama. See arendas mu koostöö oskusi digitehnoloogiate toel. Üks suur puudujääk on selles valdkonnas minu arust siiski formaalsete emailide saatmine, kuidas neid täpseid vormistada ja missuguseid pöördumisi kasutada. See on oskus mida ma sooviks endal parandada ja üritan ennast sellel teemal tulevikus rohkem harida. Üleüldiselt digitaalses koostöös ja informatsiooni jagamises hindan ennast heaks aga digitaalse suhtlemise valdkonnas on mul veel mõned puudused, mille kallal üritan tulevikus vaeva näha.

3. Sisuloome

Erinevate tekstitöötlusprogrammide kasutamise oskust hindan endal väga heaks. Keskkooli uurimistöös sain vormistamise eest maksimum punktid ja aitasin veel 6e kaasõpilase uurimistöid vormistada. Tallinna ülikoolis digipädevuse aines sain wordi vormistamise kodusetöö väga hästi tehtud ja aitasin ka taaskord kursuse kaaslasi nende endi töödega. Info, mis sain keskkoolis ja põhikoolis autoriõiguste ja litsentside kohta on puudulik, alles ülikoolis õpitu järel mõistan nende rikkumisega kaasnevaid suuremahulisi tagajärgi ja karistusi. Nendest oleks võinud keskoolis olla rohkem juttu. Eelnevates kooliastmetes pole üldse kokku puutunud programmeerimisega, mis on minu arvates suur puudus, kuna see arendab väga hästi inimeses loogilist mõtlemist ja probleemide lahendamist. Hetkel üritan antud valdkonnaga võimalikult palju tegeleda ja ennast sellel alal arendada. Olen läbinud pool semestrit programmeerimise aluseid ja olen arvamusel, et minu oskused pythonis on silmnähtavalt arenenud.

4. Turvalisus

Olen väga teadlik paljudest leiduvatest turvariskidest ja olen teinud enamasti kõik minu võimuses, et piirata minust leiduva info mahtu internetis. Sellel teemal pole eriti keskkoolis ega põhikoolis räägitud, mille tulemusena paljud isikud ei arvesta selle ohuga. Olen ise lugenud turvalisuse kohta paljudest erinevatest allikatest ja võtan seda väga tõsiselt. Näiteks postitan ma endast võimalikult vähe infot sotsiaalmeedias ja üritan piirata minust leiduvat informatsiooni. Sellest saab tõestust kui googeldada näiteks mu nime, mille tulemusena on kättesaadav väga vähe isikliku informaatsioni. Paljude inimeste kohta saab Facebookist piisavalt informatsiooni, et seda pahatahlikult ära kasutada. Minust leiduv informatsioon Facebookis on minimaalne. Üritan kasutada ka arvutit arvestades minu enda tervise ja keskkonnaga. Kasutan arvutis rakendust f.lux, mis kohandab ekraani valgust vastavalt kellaajale, et rikkuda enda silmi arvutit kasutades võimalikult vähe.

5. Probleemilahendus

Tehniliste probleemide lahendamise oskust hindan endal väga heaks. Viimati esines probleem millele pidin lahenduse leidma eile, kui sülearvutil lõpetas Nvidia videokaart töötamise ja kasutas ainult integreeritud videokaarti. Sarnase probleemiga olen tegelenud ka varem ja seetõttu ei olnud selle lahenduse leidmine väga keerukas. Pidi natukene toimetama videokaardi driveritega, et antud probleem lahendatud saaks. Olen selle probleemiga võidelnud varem pikemalt aga õnneks olen jätnud alles kõik vajalikud failid ja rakendused, et see probleem kiirelt likvideerida. Tehniliste probleemide lahendamine on oskus mida ma arvan, et koolis on väga raske õpetada ja seda saabki arendada probleemide olemasolul, nendele ise lahendusi otsides.

Sten Piirsalu, IF17, 1. rühm