Loengupäevik nr 2

Matemaatikast meid ümbritsevates tehnoloogiates

Mis on matemaatika?

Sellel terminil puudub üks kindlalt määratud definitsioon. Matemaatikat on defineeritud aastate jooksul mitmeti. On räägitud matemaatikast kui keelest, mida kasutatakse probleemide lahendamiseks. Mina olen mõelnud seda terminit, kui teadust, mis tegeleb arvudega ja kus üritatakse tihtilugu leida mingisuguste muutujate x ja y väärtusi. Tegemist on aga siiski kõige loogilisema ainega, kuna on olemas kindlad reegleid, mida järgides, ilma vigu tegemata on alati võimalik jõuda lahenduseni, või oletuseni.

Matemaatika on ilus

Esmapilgul tundub iga uus teema matemaatikas nagu mingisuguste tähtede ja numbrite jada, millest ei ole võimalik midagi välja lugeda. See on sama nagu, kui esimesel nädalal tegime algust erisuguste programmeerimiskeelte õppimisega, tundusid kõik need nagu hiina keel. Aga mida aeg edasi, seda selgemaks see kõik saab. Matemaatikas on sama moodi. Iga teema tundub arusaamatu, kuni saad antud teemaga tuttavaks ja oskad seda lugeda nagu tavalist eesti keelt. Mõistes matemaatikat on võimalik aru saada ka selle ilust. Selle jutu saab kokku võtta järgneva lausega:“ilu on vaataja silmades!“ Nagu kunstniku jaoks pakub silmarõõmu, tema enda maal, pakub matemaatiku jaoks silmailu lehtede viisi matemaatilisi arvutusi.

Tegelikkuses on siiski matemaatika üks kõige tähtsamaid teadusharusid. Ükski teine aine ega teadusharu ei saa ilma matemaatikata. Kõikjal on mängus mingisugused väärtused või arvutused, kus kasutatakse matemaatikat. Loengus räägitigi põhiliselt sellest, kuidas matemaatika on seotud tänapäeva tehnoloogiaga. Lahendasime ka ülesandeid, et sõbrustada meid matemaatikaga. Matemaatika on siiski informaatikute jaoks tähtis, kuna ilma selleta ei ole võimalik erinevaid rakendusi programmeerida.(Allikas 4)

Matemaatika on seotud iga tehnoloogia leiutisega maailmas. Matemaatikat leidub nii väikses muusikapleieris, nõudepesumasinas, lõpetades suurte kaubaveokitega. Seadmete nimetamisel ei ole erilist mõtet, kuna mingi osake leidub igas intelligentses seadmes. Osades on mõned kerged arvutused, teistes keerukad algoritmid, mille ülesanded on väga suuremahulised. (Allikas 2)(Allikas 3)

Eelnimetatud teadusharu kasutavad kõik inimesed ka igapäevaselt, ise sellele suuremat tähelepanu pööramata. Kõik inimsed on mingil määral sõltuvad kellast, hommikuks pannakse äratus, arvutatakse koheselt peas välja uneaeg, mis sellel öösel kätte saadakse. Seejärel mõeldakse koheselt hommikul sellele, et millal peaks hakkama bussiga või autoga liikuma, et jõuda tööle või kooli. Selliseid näiteid on veel palju. (Allikas 1)

Matemaatika teeb inimesest inimese.

Allikad:

Allikas 1 - <https://www.thinkthroughmath.com/math-real-life-examples/>

Allikas 2 - <http://www.citejournal.org/volume-5/issue-3-05/mathematics/technology-in-mathematics-education-preparing-teachers-for-the-future/>

Allikas 3 - <http://www.thehindu.com/todays-paper/tp-national/tp-karnataka/mathematics-plays-vital-role-in-technological-development-vc/article4802519.ece>

Allikas 4 - <https://timesofindia.indiatimes.com/city/guwahati/The-importance-of-maths-in-everyday-life/articleshow/48323205.cms>

Allikas 5 - <http://classroom.synonym.com/mathematics-used-other-subjects-10114.html>

Koostas: Sten Piirsalu