LOENGUPÄEVIK nr 1

Rakendusinformaatika ja selle roll infoühiskonnas

Mida tähendab termin informaatika?

Termin informaatika on ligikaudu 60 aastat vana. Selle sõna tähendus on nende aastakümnete jooksul suuresti muutunud. Alguses samastati seda sõnadega informatsioon ja automatiseerimine, sealt edasi hakati seda sõna rohkem siduma matemaatikaga. Tänapäeval samastatakse seda terminit rohkem kõigega, mis seondub arvutiga, jättes tahaplaanile matemaatika ja infoteaduste rollid.

Loengu lõviosa oli siiski rohkem seotud informaatika ühe valdkonnaga, ehk rakendusinformaatikaga. See käsitleb informaatika sidumist teiste valdkondadega ja rohkem inimeste igapäevaeludega. See, et autod sõidavad ise, ilma inimese otsese juhtimiseta ja majapidamisseadmeid saab juhtida telefonitsi ei ole enam osa ulmekirjandusest, vaid on jõudnud reaalsusesse. Selle valdkonna roll ühiskonnas kasvab väga suurel kiirusel ja see tähendab ka seda, et suureneb nõudlus selle ala spetsialistide seas. (Lisa 1)

Suurem osa rahvastikust on kuidagimoodi seotud internetiga. Enamus toimingud toimuvad läbi interneti, raha on pangakontodel ja makstakse kaartidega, valimistel valitakse läbi id-kaardi süsteemi, jne. Kõik see muudab inimeste elud palju lihtsamaks ja see valdkond on siiski alles arengujärgus. Rakendusinformaatikat üritatakse üha enam tuua inimeste eludesse. Nagu selleks on targa maja projekt. Eestis asub Targa Maja Kompetentsikesus Rakveres. Ise olen pärit samuti Rakverest ja olen sinna hoonesse sattunud ühel korral. Selline projekt annabki inimesel võimaluse oma kodu kontrollida mobiilselt. Näiteks sõidab inimene õhtu töölt koju ja paneb telefoni rakenduse kaudu sauna tee peal sooja, või ei viitsi magama minnes teki alt välja ronida, et tuli kustu panna, vaid teeb seda läbi telefoni. Selle kõige toimimiseks on vajalik see, et majas olevad seadmed oleksid otseses ühenduses internetiga ja sealt tuleneb turvarisk. Ilma piisava kaitseta on võimalus kõiki neid seadmeid kontrollida ka teistel inimestel, kes ei pruugi sellega soovida alati head. (Lisad 2, 3 ja 4)

Kuna informaatika eriala laieneb ja ühineb rohkem teiste erialadega, nagu bioloogia ja matemaatika, töötab aina rohkem teiste erialade lõpetajaid it valdkonnas. Informaatika üks osa ongi matemaatika, ehk informaatikud teevad palju koostööd koos matemaatikutega, et töötada välja keerukamaid algoritme ja leida lahendusi tekkivatele probleemidele. See ei piirdu muidugi ainult matemaatikutega, sama toimub näiteks bioloogide ja keemikute seas, kelle kaasabil suudetakse välja töötada uusi masinaid nii meditsiini, kui tööstus valdkondades. (Lisa 5)

Kokkuvõtlikult võibki õelda, et informaatika ei ole enam eraldi seisev teadusharu, vaid teeb koostööd paljude erinevate valdkondadega, et muuta inimeste igapäevaelu paremaks ja lihtsamaks.

Lisad:

1. https://waymo.com/

2. http://www.rakveretarkmaja.ee/

3. http://www.makeuseof.com/tag/6-smart-home-projects-can-take-weekend/

4. https://www.loxone.com/enen/smart-home/case-studies/

5. https://www.ncbi.nlm.nih.gov/pmc/articles/PMC61330/

Koostas: Sten Piirsalu